en gl it gl gl pt gl gl fr gl es gl gl gl es war es es gl gl gl gl gl gl pt gl gl gl gl gl gl es es es gl gl gl en gl gl en en nap gl gl gl gl gl gl gl gl gl gl gl gl gl gl gl gl gl gl pt gl gl gl gl gl gl gl gl gl gl gl gl
Asociación para a custodia do Bosque Atlántico
André Santalla, Asociación Betula, en RNE co galo das Xornadas Rural Lab.
A Brigada Deseucaliptizadora en Valón
Movemento Galego polo Clima
Asociación Galega de Custodia do Territorio
Asociación Instructiva de Caamouco
Rede Galega de Custodia do Territorio
24 Decembro, 202019 Marzo, 2021
A piques de rematar este 2020 de tantas incertezas e dificultades, e a pesar das mesmas, a Directiva de Betula seguiu a traballar no seu obxectivo principal que é a custodia e posta en valor do noso patrimonio. Un patrimonio que durante o transcurso dos séculos e máis especialmente no nestas últimas décadas se veu desprezado, minusvalorado e denostado tanto por aqueles que se servían del como dos que nin sequera o coñecían, chegando a un deterioro que nalgúns casos fai que sexa difícil a súa recuperación.
Somos un pobo cun gran patrimonio cultural, natural, paisaxístico e etnográfico, pero que para a maior parte da poboación é un completo descoñecido. Temos unha historia que se remonta ao principio dos tempos e que se ve reflectido nos restos arqueolóxicos, na nosa lingua ou nas nosas lendas e contos que son o vestixio do noso pasado e apegadas que as antigas civilizacións foron deixando ao seu paso polas nosas terras. É por iso que temos castros, mámoas, murallas, castelos ou pazos, temos lendas, contos mitos, ritos ou seres mitolóxicos, temos unha flora e unha fauna cunha diversidade e variedade e variabilidade biolóxica envexable por outros pobos.
Malia as circunstancias excepcionais que vivimos este ano, que nos obrigaron a alterar o calendario e a organización do noso programa anual de actividades, logramos manter as súas liñas xerais e conseguimos levar a cabo a meirande parte delas:
Compra de terreos nas Fragas do Eume (adquisición de fincas cunha superficie total de 50.473 m² grazas á subvención concedida pola Deputación da Coruña).
Compra de dúas estacións meteorolóxicas para avaliar os efectos do cambio climático na flora e fauna das Fragas. (subvencionado pola Deputación da Coruña)
Compra de maquinaria e ferramentas necesarias para desenvolver as actividades programadas. (subvencionado pola Deputación da Coruña)
Charla e  roteiro das bolboretas do Eume. (subvencionado pola Deputación da Coruña)
Charla e roteiro dos morcegos. Redes. (subvencionado pola Deputación da Coruña)
Limpeza simultánea de praias. Seselle. (subvencionado pola Deputación da Coruña)
Roteiro-convivencia polo Marraxón. Fene. (subvencionado pola Deputación da Coruña)
Xornada de deseucaliptización en Montefaro.
Restauración forestal e paisaxística no monte Marraxón. Comunidade de Montes de Sillobre. Fene. (subvencionado pola Deputación da Coruña)
Participación nas Xornadas de Parques Naturais do CEIDA. Sta. Cruz. Sada.
Participación no curso sobre fieitos do CFEA, de Guísamo.
Xornada de propostas cara á declaración dun ENIL na zona de Montefaro.
Sinatura de dous convenios de custodia con particulares.
Xestións con concellos e sociedades cara a dotármonos dun local social e oferta de convenios de custodia e formación medioambiental.
Visita e asesoramento a fincas de particulares sobre restauración forestal.
Visita á finca experimental e de compostaxe de ASPANAES. Fene.
Reforzo da Directiva con novas  incorporacións.
Xestión da web e das redes sociais.
Cómpre ademais facer fincapé noutras tarefas levadas a cabo, que, malia non teren visibilidade de cara ao público, requiren de moito esforzo e abondosas xestións por parte de Betula, e que resultan imprescindibles para a consecución dos fins da entidade. Dentro destas outras xestións poderiamos destacar as entrevistas cos/as titulares das fincas a adquirir ou das terras onde se fan as actividades, os desprazamentos aos terreos, a documentación, …, ou tarefas de carácter administrativo relacionadas co plan de actividades, investimentos e actuacións en Parques Naturais.
Queremos amosar o noso agradecemento tanto á Deputación da Coruña como á Xunta de Galiza a apertura das liñas de subvencións destinada ás asociacións de carácter medioambiental para poder desenvolver os nosos proxectos e actividades.
Así mesmo, queremos agradecer a labor de tódolos/as voluntarios/as que colaboraron na consecución dos obxectivos ao longo de todo este ano, así como dos/as participantes nas actividades desenvolvidas.
¡¡Grazas, porque sen vós non sería posible!!
Seguiremos loitando para que o noso patrimonio consiga o recoñecemento que se merece acorde coa súa riqueza e para que as galegas e os galegos aprendamos a valorar o que é noso.
Eu son o Baa ferido: autobiografía
Copyright © 2022 Betula Todos os dereitos reservados. Tema: Flash de ThemeGrill. Funciona con WordPress